Katoličeskaja enciklopedija

Katoličeskaja enciklopedija () je špecializovaná ruskojazyčná encyklopédia v piatich zväzkoch. Venuje sa témam spojeným s katolicizmom a Katolíckou cirkvou. Obsahuje však aj články o rôznych aspektoch svetovej kultúry, články o iných kresťanských a nekresťanských náboženských spoločenstvách, ako aj články venované filozofii. Významná časť článkov je venovaná dejinám Katolíckej cirkvi v Rusku. Obsahuje viac ako 5 500 článkov a asi 3 000 čiernobielych a farebných ilustrácií.

Encyklopédiu vydalo Izdateľstvo Franciskancev (slov. „Františkánske vydavateľstvo“) a práce trvali 17 rokov. Prvá pracovná skupina vznikla v roku 1996, práce začali v roku 1999. Na diele spolupracovalo viac ako 200 odborníkov z Ruska i zahraničia. Encyklopédia vychádza z vlastnej výskumnej práce a z výskumu sekundárnych prameňov, nejde o preklad iných encyklopédii. Posledný zväzok vyšiel v roku 2013. Po krátkom čase sa zrodila myšlienka pracovať na flexibilnejšom a modernejšom formáte encyklopédie a tak vznikli zadarmo dostupná elektronická verzia a aplikácia. Elektronická verzia odstraňuje obmedzenia týkajúce sa objemu obsahu a je pravidelne dopĺňaná a aktualizovaná, čo sa obsahu i bibliografickej časti týka.

Prvý zväzok encyklopédie vyhral súťaž „Najlepšia kniha roku 2002“ na Kresťanskej výstave kníh v Petrohrade.

 Zväzky 
 Tom. Rok vydania Heslá ISBN Počet strán I. 2002 AZ  1906 II. 2005 IL  1818 III. 2007 MP  1910 IV. 2011 RF  1962 V. 2013 CHJa, AW (doplnky)  933, [137]

 Referencie 

 Pozri aj 
 Catholic Encyclopedia
 New Catholic Encyclopedia
 Encyklopedia katolicka
 Pravoslavnaja enciklopedija

 Externé odkazy 
 Online verzia Katoličeskajej enciklopedije (po rusky)
 Online verzia II. Katoličeskajej enciklopedije (po rusky)

Kategória:Ruské encyklopédie
Kategória:Katolícke encyklopédie
Kategória:Encyklopédie v ruskom jazyku